Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18285

8. fejezet Elektromos rendszerek 8.1 A légiforgalmi létesítmények tápfeszültség rendszerei Bevezető megjegyzés: A repülőtér biztonságos üzemeltetése a tápfeszültség minőségétől függ. A teljes elektromos tápfeszültség rendszer egy, vagy több külső elektromos hálózathoz való csatlakozásból, egy, vagy több áramfejlesztő létesítményt, transzformátorokat és kapcsolóegységeket tartalmazó belső, helyi elektromos elosztó rendszerből állhat. A repülőterek elektromos tápfeszültség rendszereinek tervezésekor számos egyéb, a rendszert felhasználó repülőtéri létesítményt is figyelembe kell venni. 8.1.1 A repülőtereken megfelelő elsődleges elektromos tápfeszültség rendszer kell, hogy rendelkezésre álljon a légiforgalmi létesítmények biztonságos üzemeltetéséhez. 8.1.2 A repülőtér látás utáni és rádiónavigációs létesítményeit kiszolgáló elektromos tápfeszültség rendszert úgy tervezzék meg és szereljék fel, hogy egy berendezés meghibásodása miatt a repülőgépvezető ne kapjon, illetve ne kaphasson elégtelen látás utáni, vagy rádiónavigációs irányvezetés tájékoztatásokat, vagy félrevezető információkat. Megjegyzés: Az elektromos tápfeszültség rendszer úgy megtervezésénél, mind felszerelésénél vegyék figyelembe azokat a tényezőket, amelyek meghibásodást okozhatnak. Ezek közé tartoznak az elektromágneses zavarok, a tápfeszültség vezeték veszteségek, az esetleges feszültség ingadozások és kimaradások. További tájékoztató a Repülőtér Tervezési Kézikönyv 5. részében található. 8.1.3 Ajánlás — Azokhoz a létesítményekhez csatlakozó elektromos tápfeszültség rendszer vezetékeket és szerkezeti elemeket, amelyeknél másodlagos (tartalék) tápfeszültség biztosítása szükséges, úgy szereljék be, hogy azok a fő tápfeszültség rendszer meghibásodása esetén automatikusan működésbe lépjenek. 8.1.4 Ajánlás — Az elsődleges tápfeszültség rendszer meghibásodása és a 8.1.10 pontban ismertetett berendezések teljes üzemére történő átállás ideje a lehető legrövidebb legyen. Kivételt képez a nemprecíziós, a precíziós megközelítésű és a felszállási futópálya látás utáni segédeszközeire meghatározott időtartam, amelyre a 8-1. táblázatban meghatározott legnagyobb átkapcsolási idő előírás alkalmazandó. Megjegyzés: Az átkapcsolási idő meghatározása az 1. fejezetben található. 8.1.5 Az átkapcsolási idő meghatározására vonatkozó előírás nem teszi szükségessé a meglevő másodlagos (tartalék) tápfeszültség rendszer lecserélését 2010 január 1. előtt. Mindazonáltal az 1999 november 4. után felszerelt másodlagos tápfeszültség rendszer esetében az azokhoz a berendezésekhez csatlakozó vezetékek és szerkezeti elemek, amelyekhez másodlagos tápfeszültség biztosítása szükséges, tegyenek eleget az 1. fejezetben ismertetett átkapcsolási időre vonatkozó, a 8-1. táblázatban meghatározott előírásnak. Látás utáni segédeszközök Alkalmazás 8.1.6 A precíziós megközelítésű futópályához biztosítani kell a 8-1. táblázatban előírt, a futópálya kategóriának megfelelő másodlagos (tartalék) tápfeszültség rendszert. Azokhoz a létesítményekhez csatlakozó elektromos tápfeszültség rendszer vezetékeket és szerkezeti elemeket, amelyeknél másodlagos tápfeszültség biztosítása szükséges, úgy szereljék be, hogy azok a fő tápfeszültség rendszer meghibásodása esetén automatikusan a másodlagos rendszerre kapcsolódjanak. 8.1.7 A 800 méternél alacsonyabb futópályamenti látástávolság érték mellett felszállásra felhasználni kívánt 2007/70/II. szám futópálya esetében biztosítani kell a 8-1. táblázat előírásainak megfelelő másodlagos (tartalék) tápfeszültség rendszert. 8.1.8 Ajánlás — Azon a repülőtéren, amelyen az elsődleges futópálya nem-precíziós megközelítésű futópálya, biztosítsák a 8-1. táblázat előírásainak megfelelő másodlagos (tartalék) tápfeszültség rendszert, azonban a látás utáni segédeszközök vonatkozásában másodlagos tápfeszültség rendszert nem szükséges egynél több nem-precíziós megközelítésű futópályához biztosítani. 8.1.9 Ajánlás — Azon a repülőtéren, amelyen az elsődleges futópálya nem-műszeres futópálya, biztosítsák a 8.1.4 pont előírásainak megfelelő másodlagos (tartalék) tápfeszültség rendszert. Kivételt képez az a repülőtér, amelyen a látás utáni segédeszközökhöz nem szükséges ilyen kiegészítő tápfeszültség rendszer kialakítása, ha az 5.3.2 pont alapján legalább az elsődleges futópályához biztosítanak vészvilágítás fényeket és ezek 15 percen belül kihelyezhetők. 8.1.10 Ajánlás —A következő repülőtéri létesítményekhez és berendezésekhez biztosítsanak olyan másodlagos (tartalék) tápfeszültség rendszert, amely az elsődleges rendszer meghibásodása esetén képes a tápfeszültség ellátásra:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes